
Rēzeknes novada pašvaldības Centrālās pārvaldes 
Īpašumu pārvaldības dienesta komunālinženiera-energopārvaldnieka amata (no 03.11.2026.)
atklātā konkursa nolikums

1. Šis nolikums nosaka kārtību, kādā amata kandidāti piesakās uz vakanto Rēzeknes novada pašvaldības Centrālās pārvaldes Īpašumu pārvaldības dienesta komunālinženiera-energopārvaldnieka amatu atklātā konkursā (turpmāk – konkurss), kā arī konkursa izsludināšanas un norises kārtību.
2. Rēzeknes novada pašvaldības mājaslapā www.rezeknesnovads.lv un NVA mājaslapā publicē sludinājumu par to, ka Rēzeknes novada pašvaldība izsludina atklāto konkursu uz Centrālās pārvaldes Īpašumu pārvaldības dienesta komunālinženiera-energopārvaldnieka amatu, norādot papildu informācijas iegūšanas veidu.
3. Amata kandidātu pieteikšanās un nepieciešamo dokumentu iesniegšanas termiņš – 2026. gada 23. oktobris plkst. 16.30. 
4. Ar konkursa nolikumu un amata aprakstu var iepazīties Rēzeknes novada pašvaldības mājaslapā www.rezeknesnovads.lv.
5. Kontaktpersona detalizētākas informācijas saņemšanai – Rēzeknes novada pašvaldības Centrālās pārvaldes Nekustamā īpašuma pārvaldības dienesta vadītājs juris Zvīdriņš, tel. 29436371.
6. Pamatdarba vieta: Atbrīvošanas aleja 95A, Rēzekne, LV-4601.
7. Amata kandidātiem jāatbilst šādām prasībām:
7.1. [bookmark: _Hlk16840042][bookmark: _Hlk96086410]augstākā izglītība (tehniskā – vēlama, izglītība siltumapgādes, ūdensapgādes, elektroapgādes inženierzinātnēs - prioritāra);
7.2. vēlama 3 (trīs) gadu  pieredze attiecīgi iegūtajai izglītībai, (valsts vai pašvaldības institūcijā - prioritāra);
7.3. ar pašvaldības darbu un amata pienākumu izpildi saistītā normatīvā regulējuma pārzināšana, izpratne par to un izmantošana pienākumu veikšanā;
7.4. iemaņas budžeta plāna (savas kompetences ietvaros) sastādīšanā un tā izpildes organizēšanā;
7.5. valsts valodas prasme augstākajā pakāpē;
7.6. prasme rīkoties ar informācijas tehnoloģijām, elektroniskajiem saziņas līdzekļiem un biroja tehniku, labas iemaņas darbā ar datoru, lietojumprogrammām un citu biroja tehniku, vēlamas pastiprinātas Excel, MS Word zināšanas;
7.7. zināšanas par dokumentu izstrādi, noformēšanu un uzglabāšanu;
7.8. autovadītāja apliecība – B kategorija;
7.9. spēja labi orientēties normatīvajos aktos, to struktūrā un hierarhijā;
7.10. labas komunikācijas spējas, augsta atbildības sajūta, precizitāte un spēja strādāt komandā;
7.11. iniciatīva, analītiska domāšana, spēja konstatēt problēmu un piedāvāt tās risināšanas variantus;
7.12. jābūt derīgam elektroniskajam parakstam (eID vai eParaksts mobile).
8. Amata kandidāti līdz 2026. gada 23. oktobrim plkst. 16.30 nosūta uz e-pastu info@rezeknesnovads.lv vai ievieto Rēzeknes novada pašvaldības Centrālās pārvaldes pastkastītē pie ieejas, Atbrīvošanas alejā 95A, Rēzeknē, LV-4601, pieteikumu aizlīmētā aploksnē ar norādi „Konkursam uz Rēzeknes novada pašvaldības Centrālās pārvaldes Īpašumu pārvaldības dienesta komunālinženiera-energopārvaldnieka amatu”, kurā ir ievietoti šādi  dokumenti:
8.1. profesionālās darbības apraksts (CV);
8.2. motivācijas vēstule;
8.3. izglītību un darba pieredzi apliecinošu dokumentu kopijas;
8.4. pieteikuma anketa.
9. Papildus konkursa amata kandidāts var iesniegt tālākizglītību apliecinošu dokumentu, kas apliecina amata kandidāta atbilstību nolikuma 7. punktā norādītajām prasībām, kopijas.
10. Pa pastu vai e-pastu nosūtīts pieteikums un tam pievienotie šī nolikuma 8. punktā minētie dokumenti tiks izskatīti, ja tie tiks saņemti līdz šī nolikuma 8. punktā noteiktajam termiņam.
11. Konkurss tiek organizēts divās kārtās:
11.1. konkursa pirmajā kārtā konkursa komisija izvērtē amata kandidātu pieteikumus un iesniegtos dokumentus un uz konkursa otro kārtu uzaicina amata kandidātus, kas atbilst nolikuma 7. punktā izvirzītajām prasībām, ko apliecina 8. punktā norādītie iesniegtie dokumenti;
11.2. konkursa otrā kārta sastāv no amata kandidātu teorētisko zināšanu pārbaudes un darba intervijas ar pirmajā kārtā atlasītajiem amata kandidātiem.
12. Konkursa pirmajā kārtā komisijas locekļi vērtē un piešķir individuāli punktus amata kandidātam sekojošās pozīcijās:
12.1. Izglītība:
12.1.1. Augstākā tehniskā izglītība – 1 punkts;
12.1.2. Augstākā tehniskā izglītība siltumapgādes, ūdensapgādes, elektroapgādes inženierzinātnēs – 2 punkts;
12.2. Darba pieredze:
12.2.1. darba pieredze vairāk kā 3 (trīs) gadi attiecīgi iegūtajai izglītībai – 1 punkts;
12.2.2. darba pieredze vairāk kā 3 (trīs) gadi attiecīgi iegūtajai izglītībai valsts vai pašvaldības institūcijā – 2 punkti.
13. Konkursa otrajā kārtā:
13.1. teorētisko zināšanu pārbaudē notiek testēšana, kura sastāv no sešiem jautājumiem un kuras katrs jautājums tiek vērtēts pēc punktu sistēmas no 0 līdz 2 (0 - atbilde nav sniegta, 1 - atbilde sniegta daļēji, 2 - atbilde sniegta pilnībā, vērtējums var būt arī punktu daļu robežās), maksimālais punktu skaits - 12; 
13.2. intervijas rezultāti tiek noteikti komisijas locekļiem atklāti balsojot - katra balss ir 1 punkts.
14. Uz konkursa otrās kārtas – darba interviju – uzaicina ne vairāk kā piecus amata kandidātus, kas summāri saņēmuši visvairāk punktu pirmajā un otrās kārtas teorētisko un praktisko zināšanu pārbaudē.
15. Par atbilstošāko tiek noteikts amata kandidāts, kas summāri saņēmis visvairāk punktu pirmajā un otrajā kārtā.
16. Komisija var pieņemt lēmumu par to, ka neviens no amata kandidātiem neatbilst darbinieka amata prasībām, ja neviens no amata kandidātiem nav ieguvis vairāk par 50%  no maksimāli iespējamiem punktiem konkursā.
17. Komisijas protokola izrakstu par konkursa rezultātiem - amata kandidātu, kurš ieguvis konkursa komisijas augstāko novērtējumu, saskaņā ar iegūto punktu kopskaitu un komisijas galīgo lēmumu, iesniedz Rēzeknes novada pašvaldības izpilddirektoram lēmuma par amata kandidāta pieņemšanu darbā pieņemšanai. 
18. Konkursa komisija, kuru izveido ar izpilddirektora rīkojumu, nodrošina konkursa norisi atbilstoši šī nolikuma noteikumiem, kā arī izvērtē un izvēlas amata prasībām visatbilstošāko amata kandidātu.
19. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. 
20. Komisijas sēdes tiek protokolētas. Protokolu paraksta visi klātesošie konkursa komisijas locekļi.
21. Konkursa otrajā kārtā ir tiesīgi piedalīties (bez balss tiesībām) pašvaldības domes deputāti.
22. Par komisijas lēmumiem amata kandidāti tiek informēti ar e-pasta starpniecību 3 (trīs) dienu laikā pēc amata kandidātu izvērtēšanas procedūras beigām.
23. Ziņas par amata kandidātiem, kas iegūtas konkursa gaitā, ir konfidenciālas, un komisijas locekļiem, kā arī konkursa norisē iesaistītajiem darbiniekiem nav tiesību tās izpaust.
24. Amata kandidātu pieteikuma dokumentos norādītie personas dati tiks apstrādāti, lai nodrošinātu šī  atlases konkursa norisi atbilstoši normatīvajiem  aktiem nodarbinātības jomā. Personas datu apstrādes pārzinis ir Rēzeknes novada pašvaldība.





